28. 5. 93 De Europæiske Fællesskabers Tidende Nr. L 131/1 (Retsakter hvis offentliggørelse er obligatorisk) RÅDETS FORORDNING (EØF) Nr. 1272/93 af 24. maj 1993 om åbning og forvaltning af autonome fællesskabstoldkontingenter for visse fiskerivarer (1993) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 28, under henvisning til forslag fra Kommissionen, og l» - ud fra følgende betragtninger : Fællesskabets forsyning med fisk af visse arter og med filet af fisk afhænger for tiden af indførsler fra tredje- lande ; det er i Fællesskabets interesse delvis at suspendere toldsatserne for de pågældende varer inden for rammerne af fællesskabstoldkontingenter af passende størrelse ; for ikke at skade mulighederne for udviklingen af fiskeriet af disse varer i Fællesskabet samtidig med at der sikres de forarbejdende industrier tilstrækkelige forsyninger, bør disse kontingenter åbnes fra datoen for denne forordnings ikrafttræden indtil 31. december 1993 for visse varer og fra 1. juli til 31. december 1993 for andre varer og med opdeling af visse kontingenter i to tremånedersperioder og med varierende satser afhængigt af de forskellige varers følsomhed på fællesskabsmarkedet ; der bør navnlig skabes sikkerhed for lige og vedvarende adgang for alle Fællesskabets importører til nævnte kontingenter samt for anvendelse uden afbrydelse af de for disse kontingenter fastsatte satser ved enhver indførsel af de pågældende varer i samtlige medlemsstater, indtil kontingenterne er opbrugt ; det påhviler Fællesskabet at bestemme åbningen af auto- nome toldkontingenter ; for at sikre en effektiv fælles- skabsforvaltning af disse kontingenter er der intet til hinder for at tillade medlemsstaterne at trække de mængder på kontingentmængderne, der svarer til deres faktiske indførsler ; denne form for forvaltning kræver et snævert samarbejde  mellem  medlemsstaterne  og Kommissionen, som især skal kunne følge udnyttelses- graden af de samlede kontingenter og underrette medlemsstaterne herom ; da Kongeriget Belgien, Kongeriget Nederlandene og Stor- hertugdømmet Luxembourg er forenet i og repræsenteres af Den Økonomiske Union Benelux, kan enhver disposi- tion vedrørende forvaltningen af kontingenterne træffes af et af dens medlemmer — UDSTEDT FØLGENDE FORORDNING : Artikel 1 1.  Toldsatserne ved indførsel af de i bilaget opførte varer suspenderes i de perioder, til det niveau og inden for rammerne af de fællesskabstoldkontingenter, som er . anført for hver vare. 2. J Indførslerne af de pågældende varer er kun omfattet af de i stk. 1 nævnte kontingenter, hvis prisen franko grænse, som er fastsat af medlemsstaterne i henhold til artikel 22 i forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), mindst er lig med den reference- pris, som Fællesskabet har fastsat eller skal fastsætte for de pågældende varer eller varekategorier. 3. Kontingenterne svarende til løbenummer 09.2753 og 09.2755 i bilaget opdeles i to rater. Den første rate tildeles i perioden 1. juli til 30. september 1993 og den anden rate i perioden 1. oktober til 31. december 1993. Mængderne for hver af disse perioder udgør 50 % af hvert kontingent. Eventuelle uudnyttede restmængder pr. 30. september 1993 overføres om nødvendigt automatisk til anden rate. () EFT nr. L 388 af 31. 12. 1992, s. 1.